钦定古今图书集成/明伦汇编/氏族典/第121卷 > 陈贯
## 钦定古今图书集成/明伦汇编/氏族典/第121卷 > 陈贯

按《宋史陈贯传》：“贯字仲通，其先相州安阳人，后葬其父河阳，因家焉。少倜傥，数上疏言边事。举进士。真宗
识贯名，擢寘高第，为临安县主簿，以秘书省著作佐
郎为刑部详覆官，改秘书丞，为审刑院详议官，历知
卫州、泾州，督察盗贼，禁戢不肖，州人惮其严。擢利州
路转运使，徙陕西，累迁尚书度支员外郎，入为三司”
盐铁判官，领河北转运使，徙河东。历三司户部、盐铁
副使，以刑部郎中、直昭文馆知相州。还朝，卒。贯喜言
兵，著《兵略》，世颇称之。